लोकतांत्रिक शासन व्यवस्था में मतदान कर अच्छी सरकार को सत्ता में लाना जनता का दायित्व है लेकिन, यह दुखद है कि आम आदमी आज भी अपने मताधिकार को लेकर गंभीर नहीं हुआ है। नेताओं या राजनीति से नाराजगी है, तो उसका जवाब भी मतदान ही है। झारखंड में अगर 14 वर्षों में स्थायी या एक पार्टी की सरकार नहीं बन पाई, तो इसका बड़ा कारण यह रहा कि यहां की जनता मताधिकार के अपने नैतिक दायित्व के प्रति लापरवाह रही। जो सरकारें बनीं, उनके पास राज्य के विकास को लेकर कोई विजन नहीं था।